પી.ફાલ્સીપેરમને કારણે ઘણો ગંભીર રોગ થાય છે. જેમાં વ્યક્તિનાં મૃત્યુનું જોખમ પણ હોય છે. જો સગર્ભા માતાને તે લાગુ પડ્યો હોય તો જન્મ લેનાર બાળકને મોતનું જોખમ રહેલું છે. આ મેલેરિયાને કોન્જિનીટલ મેલેરિયા તરીકે ઓળખવામાં આવે છે. મેલેરિયા લોહી દ્વારા ફેલાતો હોવાથી અંગ ટ્રાન્સપ્લાન્ટ, લોહી આપવાથી અથવા એક વ્યક્તિ માટે વપરાયેલી સોય કે સિરિન્જ બીજી વ્યક્તિ માટે વાપરવાથી ફેલાઈ શકે છે.